[{"text_idx": "#000000", "text": "Mankas kandidato por organizi IJK-n en 2021"}, {"text_idx": "#000001", "text": "La c\u0302i-jara Internacia Junulara Kongreso okazos en Nederlando, sed kie okazos la IJK en 2021 tute ne klaras, post kiam Britio retiris sian kandidatig\u0302on. TEJO nun esperas trovi novan kandidaton g\u0302is la fino de januaro."}, {"text_idx": "#000002", "text": "Kandidatoj por organizi la Internacian Junularan Kongreson nuntempe estas serc\u0302ataj en du etapoj, por malaltigi la sojlon kaj certigi, ke ja aperos kandidatoj."}, {"text_idx": "#000004", "text": "Spite tion ne estis granda amaso da kandidatoj dum la lastaj jaroj. Por la IJK 2019 kandidatis du landoj, Slovakio kaj Nederlando. Estis elektita Slovakio. Por 2020 kandidatis nur Nederlando, kiu evidente estis elektita."}, {"text_idx": "#000005", "text": "Por la jaro 2021 nun tute mankas kandidatoj, post kiam Britio dum la komitata kunsido de TEJO en la Junulara Esperanto-Semajno jars\u0302ang\u0302e retiris sian kandidatig\u0302on."}, {"text_idx": "#000006", "text": "Pli frue estis klopodoj okazigi la IJK-n 2021 en Azio, c\u0302ar g\u0302i jam okazos tri jarojn sinsekve en Eu\u0306ropo, sed tiu provo malsukcesis, klarigis la kasisto de TEJO, Mung Bui (Felic\u0302a), en la reta diskutejo de la komitato de TEJO en decembro:"}, {"text_idx": "#000007", "text": "\u2013 Ni intencis kandidatig\u0302i nome de VEJO kaj Tajlandaj esperantistoj por organizi IJK-n en Tajlando. Ni havis Azian teamon ne nur en Vjetnamio kaj Tajlando. Ni preparis preskau\u0306 c\u0302ion por la kandidatig\u0302o, sed bedau\u0306rinde poste estis sang\u0302o en nia teamo, 2 el la 3 tajlandanoj translokig\u0302is kaj ekhavis alian laboron, ili povas kunprepari sed ne povus partopreni en la tuta IJK. Estas multaj surlokaj laboroj kiam IJK okazas kaj nepre bezonas c\u0302eeston de LKK, do ni decidis ke ni ne kandidatig\u0302u nun, ni revenos eble venontjare kiam UK 2022 povus okazi en C\u0302inio."}, {"text_idx": "#000008", "text": "La origina limdato por la unua etapo de la kandidatig\u0302o pasis fine de novembro 2019, kaj tiam la Brita teamo estis la sola, kiu anoncis sian interesig\u0302on. La plano tiam estis okazigi la IJK-n en Belfasto en Norda Irlando, samurbe kie en tiu jaro okazos la Universala Kongreso."}, {"text_idx": "#000009", "text": "Belfasto estis elektita por la UK parte pro la favoraj financaj kondic\u0302oj. Tamen jam post la paso de la unua limdato de la IJK-kandidatig\u0302o evidentig\u0302is, ke plej vers\u0302ajne ne eblus ricevi simile favorajn kondic\u0302ojn por la junulara kongreso."}, {"text_idx": "#000011", "text": "\u2013 Ni luktis por trovi sufic\u0302e da homoj por havi dau\u0306ripovan organizteamon. Krome, post la fermig\u0302o de la unua etapo, mi malkovris ke mi sukcese ricevis stipendion por studi en Usono sekvajare. Mi estus la c\u0302eforganizonto, kaj mi vere ne povas plenumi tiun rolon, se mi ne estos en Britio la tutan jaron antau\u0306 la evento. Espereble en sekvaj jaroj ni povos krei teamon por sukcese kandidatig\u0302i denove, sed bedau\u0306rinde ne funkciis por 2021."}, {"text_idx": "#000012", "text": "Post la retirig\u0302o de la brita teamo, TEJO denove malfermis la unuan etapon de la kandidatig\u0302o. Nun oni esperas ricevi sinanoncojn g\u0302is la fino de januaro, do restas du semajnoj. Ankau\u0306 c\u0302i-foje la kandidatoj ne tuj devas prezenti finan, detalan proponon."}, {"text_idx": "#000013", "text": "Tamen, la limdato de la dua etapo estas jam la 28-a de februaro, do kandidatoj kiuj nun prezentos sin, devas ene de monato pretigi detalan kandidatig\u0302on kun c\u0302iuj necesaj informoj. Tio povas montrig\u0302i problema, konsiderante ke en novembro neniu teamo krom la nun retirig\u0302inta brita entute pretis eniri la konkurson."}, {"text_idx": "#000015", "text": "TEJO decidis ne publikigi la membronombron"}, {"text_idx": "#000016", "text": "Virinaj voc\u0302oj mankas en Esperanta datumaro"}, {"text_idx": "#000018", "text": "Do finfine ja okazis Briteliro..."}, {"text_idx": "#000019", "text": "Miaopinie, ekster-eu\u0306ropa kongreso efektive estus pli bona.\nTamen la foresteco de kandidata asocio estas miriga; sufic\u0302e da landaj junularaj Esperanto-movadoj (s\u0302ajne) estas grandig\u0302antaj, ekzemple en Brazilo au\u0306 ec\u0302 en Filipinoj."}, {"text_idx": "#000023", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000025", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000027", "text": "Alig\u0302i al 400 aliaj abonantoj"}]